|  |  |
| --- | --- |
| 28.04.2022. | Nr.7/3 |

**GROZĪJUMI JELGAVAS PILSĒTAS DOMES 2021. GADA 25. FEBRUĀRA LĒMUMĀ NR.3/10 “ILGTERMIŅA AIZŅĒMUMA ŅEMŠANA**

**ERAF PROJEKTA “MĀCĪBU VIDES UZLABOŠANA JELGAVAS VALSTS ĢIMNĀZIJĀ UN JELGAVAS TEHNOLOĢIJU VIDUSSKOLĀ” ĪSTENOŠANAI”**

(ziņo: I.Škutāne)

**Atklāti balsojot: PAR – 9** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, M.Daģis, A.Eihvalds), **PRET – nav**, **ATTURAS – 4** (A.Pagors, G.Kurlovičs, A.Rublis, A.Tomašūns),

Saskaņā ar likuma “Par pašvaldībām” 21. panta pirmās daļas 27. punktu, likuma “Par pašvaldību budžetiem” VI nodaļu, likuma “Par valsts budžetu 2022. gadam” 10. panta otrās daļas 1. punktu, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem”,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2021. gada 25. februāra lēmumā Nr. 3/10 “Ilgtermiņa aizņēmuma ņemšana ERAF projekta “Mācību vides uzlabošana Jelgavas valsts ģimnāzijā un Jelgavas tehnoloģiju vidusskolā” īstenošanai” (turpmāk – lēmums) šādus grozījumus:

1. Aizstāt lēmuma 1. punktā skaitli un vārdus “5 712 234 *euro* (pieci miljoni septiņi simti divpadsmit tūkstoši divi simti trīsdesmit četri *euro* 00 *centi*)” ar skaitli un vārdiem “7 873 623.08 *euro* (septiņi miljoni astoņi simti septiņdesmit trīs tūkstoši seši simti divdesmit trīs *euro* 08 *centi*)”.
2. Aizstāt lēmuma 1.1. apakšpunktā skaitli un vārdus “1 871 698 *euro* (viens miljons astoņi simti septiņdesmit viens tūkstotis seši simti deviņdesmit astoņi *euro* 00 *centi*)” ar skaitli un vārdiem “1 421 756.66 *euro* (viens miljons četri simti divdesmit viens tūkstotis septiņi simti piecdesmit seši *euro* 66 *centi*);”.
3. Aizstāt lēmuma 1.2. apakšpunktā skaitli un vārdus “3 840 536 *euro* (trīs miljoni astoņi simti četrdesmit tūkstoši pieci simti trīsdesmit seši *euro* 00 *centi*)” ar skaitli un vārdiem “6 451 866.42 *euro* (seši miljoni četri simti piecdesmit viens tūkstotis astoņi simti sešdesmit seši *euro* 42 *centi*).”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 28. aprīlī